**Ամենամեծ ընկերը** (ռուս.՝ Самый большой друг), խորհրդային նկարված մուլտիպլիկացիոն ֆիլմ, որի ռեժիսորը Պյոտր Նոսովն է։ Մուլտֆիլմը նկարահանվել է ըստ Սոֆյա Պրոկոֆևայի հեքիաթի։ Մուլտֆիլմը երեխաների համար է և պատմում է իսկական ընկերության մասին։

Սյուժե
------

Աղջկա ընկերների մեջ գետաձին ամենամեծն էր (բառի բուն իմաստով)։ Ակնհայտ է, որ այս արտահայտությունը բառացի հասկանալով` նա իրեն անվանում էր աղջկա ամենամեծ ընկերը։ Աղջիկն ինքն էլ գրեթե հավատացել էր դրան և առատորեն կերակրում էր գետաձիուն խոշոր տանձերով։ Բայց միևնույն ժամանակ գետաձին վիրավորում էր իր մյուս ընկերներին` ճուտիկին, շնիկին և զանգակին։ Բայց երբ աղջկան բռնում և դեպի գետն է քաշում չար կոկորդիլոսը, բոլորը մասնակցում են նրա փրկությանը։ Զանգակը տագնապի ազդանշան է տալիս, ճուտիկը կանչում է շանը և նրանք գորտերի հետ միասին փրկում են աղջկան։ Միայն գետաձին է վախենում և փախչում է թաքնվելու բլուրի ետևում։ Երբ նա գնում է, որպեսզի աղջկան շնորհավորի կոկորդիլոսից հաջողությամբ փրկվելու համար, աղջիկը նրան նկատողություն է անում, որ նա իր ընկերը չէ և նա հեռանում է նրանից։ Գետաձին լաց է լինում։ Միշտ չէ, որ նա, ով բոլորից ուժեղ և մեծ է, ամենամեծ ընկերն է։

Կերպարներ
---------

***Աղջիկ***, գլխավոր հերոսուհին։ Մուլտֆիլմում նա հինգ տարեկան էր։ Բարի է և հետաքրքրասեր։ Սիրում է իր երեք ամենալավ ընկերներին` զանգակին, ճուտիկին և շնիկին։

***Շնիկ***, սպիտակ գույնի փոքրիկ շնիկ։ Նա չորս ամսական է։ Կարողանում է խոսել։ Կրում է կարմիր վզկապ։ Նա ճուտիկի և աղջկա լավագույն ընկերն է։ Ապրում է բակում։

***Ճուտիկ***, դեղին գույնի ճուտիկը աղջկա և շնիկի լավագույն ընկերն է։ Նա չորս ամսական է և կարողանում է կտցահարել։ Սիրում է հացահատիկային բույսեր։ Նա նույնպես կարողանում է խոսել, ինչպես իր ընկեր շնիկը։ Նա շատ հետաքրքրասեր էր և շատ հեշտ գալիս է օգնության։

***Զանգակ***, իմաստուն և շատ խելացի ծաղիկ է։ Նա չի խոսում, բայց նրան հասկանում են։ Նա կարողանում է ազդանշան տալ և հենց ինքն է տագնապի ազդանշան տալիս այն մասին, որ պետք է աղջկան փրկել կոկորդիլոսից։

***Գետաձի***, անհոգ է և եսասեր, չգիտի ընկերություն անել։ Վախկոտ է, քանի որ նա վախենում է կոկորդիլոսից և չի գնում փրկելու աղջկան։ Նա սկզբում աղջկան ասում է, որ ինքն աղջկա ամենամեծ ընկերն է, բայց հետո աղջիկը հեռանում է նրանից։

***Կոկորդիլոս***, գլխավոր հակահերոսը։ Նա մարդկային տարիքի հաշվարկով քսանութ տարեկան է։ Նա շատ վիրավորված էր քանի որ չուներ ընկեր և դրանրց չարանում է։ Նա ցանկանում է ուտել աղջկան, բայց նրան չի հաջողվում։

Հեղինակներ
----------

|  |  |
| --- | --- |
| *Սցենարի հեղինակներ* | Սոֆյա Պրոկոֆևա |
| *Ռեժիսոր* | Պյոտր Նոսով |
| *Կոմպոզիտոր* | Միխայիլ Մեերովիչ |
| *Բեմադրող նկարիչ* | Կոնստանտին Կարպով |
| *Նկարիչ-մուլտիպլիկատորներ* | Նիկոլայ Ֆեոդորով, Իգոր Պոդգորսկի, Էլվիրա Մասլովա, Վադիմ Դոլգիխ, Լեոնիդ Կայուկով, Վիկտոր Լիխաչյով, Էլիզավետա Կոմովա, Տատյանա Պոմերանցևա, Սվետլանա Սիչկար |
| *Օպերատոր* | Եվգենի Ռիզո |
| *Հնչյունային օպերատոր* | Գեորգի Մարտինյուկ |
| *Նկարիչ-դեկորատորներ* | Ելենա Տաննենբերգ, Վերա Խարիտոնովա |
| *Մոնտաժող* | Տատյանա Սազոնովա |
| *Խմբագիր* | Նատալյա Աբրամովա |
| *Ռեժիսորի օգնական* | Գ. Լյուբարսկայա |
| *Նկարչի օգնական* | Բ. Սադովնիկով |
| *Նկարահանող խմբի տնօրեն* | Ֆյոդր Իվանով |
| *Դերերը հնչյունավորել են* | Անատոլի Պապանով` *Կոկորդիլոս*, Միխայիլ Յանշին` *Գետաձի*, Կլարա Ռումյանովա` *Աղջիկ*, Յուլյա Յուլսկայա` *Շնիկ / Ճուտիկ* |

Թողարկում
---------

* 1990-ական թվականներին մուլտֆիլմը VHS ձևաչափով թողարկվել է Studio PRO Video և «Սոյուզ Վիդեո» ընկերությունների մուլտֆիլմերի հավաքածուներում։
* 1990-ական թվականների երկրորդ կեսին Twic Lyrec ընկերության կողմից աուդիոերիզներով թողարկվել է աուդիոհեքիաթ` ըստ համանուն հեքիաթի, Ալեքսանդր Պոժարովի տեքստով։
* Մուլտֆիլմը DVD ձևաչափով թողարկվել է «Ամենամեծ ընկերը» հավաքածուում։

Ծանոթագրություններ
------------------

1. ↑  «Ամենամեծ ընկերը» մուլտֆիլմը «Անիմատոր.ռու» կայքում

Գրականություն
-------------

* *Прокофьева Софья* Самый большой друг и другие сказки. — М.: АСТ, 2006. — 48 с. — (Сказки-мультфильмы). — 10 000 экз. — ISBN 5-17-042706-9.

Արտաքին հղումներ
----------------

* 

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |